Diari Oficial de la Generalitat Valenciana


Sumari del DOGV 4406, del 26-12-2002 (2002/13307)

Informació pública de la proposta de programa d'actuació integrada de la unitat d'execució única del sector Rabasa del Pla General d'Alacant.
---------------------------------------------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13397


Organisme emissor
:   Gestion y Promocion Espaiverd, SL

Tipus de document
:   Anunci

Informació pública de la proposta de programa d'actuació integrada de la unitat d'execució única del sector Rabasa del Pla General d'Alacant. [2002/M13938]
  
Mitjançant aquest edicte s'anuncia l'obertura d'un període d'informació pública de 20 dies, comptador de l'endemà de la publicació en el Diari Oficial de la Generalitat Valenciana, de la documentació pròpia de la proposta de programa d'actuació integrada de la unitat d'execució única del sector Rabasa del Pla General d'Alacant, promogut per la mercantil Gestión y Promoción Espaiverd, SL.
  
Aquesta documentació consisteix en la següent:
  
1. Programa d'actuació integrada.
  
2. Avantprojecte d'urbanització.
  
3. Pla parcial del sector Rabasa.
  
4. Projecte d'homologació del sector Rabasa.
  
5. Estudi d'impacte ambiental.
  
Aquesta documentació podrà examinar-se durant el període esmentat en la Notaria de Ramón Alarcón Cánovas, avinguda de l'Estació, 5, de dilluns a divendres, de 09.00 a 14.00 hores, així com a les dependències de l'Ajuntament d'Alacant.
  
S'avisa que, dins del termini de 20 dies, comptador des de la publicació del darrer anunci, qualsevol persona podrà comparéixer en la notaria abans esmentada per a obtenir una còpia de l'acta notarial de protocol·lització i presentar al·legacions i/o alternatives tècniques si desitgen competir amb l'exposada al públic. També podrà presentar-se en l'Ajuntament per a consultar les actuacions derivades de la documentació depositada en aquest i presentar davant seu tant al·legacions com alternatives tècniques, juntament amb proposicions juridicoeconòmiques per a executar qualsevol de les alternatives. Tot això, segons el que disposen els articles 46 i 48 de l'esmentada Llei 6/1994, de 15 de novembre.
  
Les proposicions juridicoeconòmiques abans esmentades es presentaran en el Registre General de l'Ajuntament en plica tancada, dins dels cinc dies hàbils següents a l'acabament del termini abans mencionat, amb la documentació establida en els apartats C) i D) de l'article 32 de la LRAU. L'acte d'obertura de pliques tindrà lloc a l'Ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i l'adjudicació de la seua execució.
  
Finalment, el present edicte compleix la funció de notificació mitjançant edictes, de conformitat amb el que disposa l'article 59.4 de la Llei 30/1992, respecte dels propietaris de parcel·les la titularitat o el domicili dels quals són desconeguts, a efectes de notificació. Les referències cadastrals són les dels polígons complets 45, 46 i 47 de rústica afectats per l'actuació.